Babelscape/SREDFM huggingface dataset:
Καρλόττα Αμαλία της Δανίας

Η Καρλόττα Αμαλία της Δανίας και της Νορβηγίας ("Charlotte Amalie af Danmark og Norge", 6 Οκτωβρίου 1706 - 28 Οκτωβρίου 1782) ήταν κόρη του Βασιλιά της Δανίας και της Νορβηγίας Φρειδερίκου Δ΄.
Άγιος Καζιμίρ

Ο Άγιος Καζιμίρ, πολων. Kazimierz, λιθουαν. Kazimieras, (3 Οκτωβρίου 1458 - 4 Μαρτίου 1484) από τον Οίκο των Γιαγκελλόνων ήταν πρίγκιπας της Πολωνίας & Λιθουανίας.
Σουλτάνα Ελευθεριάδου

Η Σουλτάνα Ελευθεριάδου (γεν. Καβάλα) είναι Ελληνίδα δικηγόρος και πολιτικός, εκλεγμένη βουλευτής Καβάλας με τον ΣΥΡΙΖΑ. Είναι μέλος της Διαρκούς Επιτροπής Οικονομικών Υποθέσεων. 

Σπούδασε στη Νομική Σχολή του Δημοκρίτειου Πανεπιστημίου Θράκης. Έχει κάνει μεταπτυχιακές σπουδές στο εργατικό και εμπορικό δίκαιο. Ειδικεύεται στο εργατικό, ασφαλιστικό και διοικητικό δίκαιο. Εξελέγη βουλευτής Καβάλας στις εκλογές της 7ης Ιουλίου 2019, με 7.708 ψήφους.
Εξωτικές βιταμίνες

Οι Εξωτικές βιταμίνες γνωστή και με τον τίτλο Ερωτικές βιταμίνες είναι μια Ελληνική κωμική ταινία παραγωγής του 1964 σε σκηνοθεσία Σωκράτη Καψάσκη και σενάριο του Γιώργου Ρούσσου, βασισμένο στο ομώνυμο θεατρικό του έργο. Πρωταγωνιστούν οι Νίκος Σταυρίδης, Νάντια Χωραφά και η Σαπφώ Νοταρά.
Χρύσα Ρωμανού

Η Χρύσα Ρωμανού γεννήθηκε στην Αθήνα το 1931-2006, ήταν μία από τις σημαντικότερες Ελληνίδες εικαστικούς της γενιάς της. Καθοριστική για τη διαμόρφωση της καλλιτεχνικής της προσωπικότητας υπήρξε η διαμονή της στη Γαλλία την εικοσαετία 1961-1981 όπου συνάντησε τον μετέπειτα σύζυγό της Νίκο Κεσσανλή και συνδέθηκε με σημαντικές φυσιογνωμίες της τέχνης.

Ανήκε στην ομάδα των ελλήνων καλλιτεχνών της διασποράς που έζησαν και εργάστηκαν μεταπολεμικά σε μεγάλα καλλιτεχνικά κέντρα του δυτικού κόσμου και για πρώτη φορά στην ιστορία της ελληνικής τέχνης δεν ακολούθησαν απλώς τις διεθνείς καλλιτεχνικές εξελίξεις αλλά υπήρξαν συνδιαμορφωτές τους.
Τζέιμς Μάνγκολντ

Ο Τζέιμς Μάνγκολντ (16 Δεκεμβρίου 1963) είναι Αμερικανός σκηνοθέτης, σεναριογράφος και παραγωγός. Έχει σκηνοθετήσει, μεταξύ άλλων, τις ταινίες Το κορίτσι που άφησα πίσω (Girl, Interrupted, 1999), Walk the Line (2005) και Ford v Ferrari (2019). Για την ταινία Logan (2017), απέσπασε υποψηφιότητα για Όσκαρ Καλύτερου Προσαρμοσμένου Σεναρίου.
Κόλπος Αργοστολίου

Με την ονομασία Κόλπος Αργοστολίου αναφέρεται στους χάρτες μεγάλος κόλπος της νήσου Κεφαλονιάς, όχι ο μικρότερος όρμος στην ακτή του οποίου είναι κτισμένη η πόλη του Αργοστολίου και έχει μυχό («τέρμα») τον Κούταβο, αλλά ο μεγάλος κόλπος που χωρίζει το κεντρικό τμήμα της Κεφαλονιάς από τη χερσόνησο Παλική στα ανατολικά, και περιλαμβάνει τον παραπάνω όρμο στο νοτιοανατολικό τμήμα του.

Το στόμιο του κυρίως Κόλπου Αργοστολίου έχει πλάτος ακριβώς 3 χιλιόμετρα, ανάμεσα στο ακρωτήριο του Πλατύ Γιαλού και το νοτιοδυτικό ακρωτήριο της Παλικής. Από εκεί η διείσδυση του κόλπου, δηλαδή η απόσταση ανάμεσα στο κέντρο του στομίου και στον μυχό, είναι 13,5 έως 14 χιλιόμετρα. Πρόκειται δηλαδή για έναν αρκετά «κλειστό» κόλπο, όπως κλειστός είναι και ο μικρός όρμος του Αργοστολίου. Εναλλακτικά, ως στόμιο ή είσοδος στον Κόλπο Αργοστολίου μπορεί να θεωρηθεί η γραμμή που ενώνει το «Ακρωτήρι» (το νοτιότατο άκρο της Παλικής, όπου και η Κουνόπετρα) με τις νησίδες Βαρδιάνους και από εκεί με το ακρωτήριο του αεροδρομίου ή το Ακρωτήριο Αγία Πελαγία.

Ο Κόλπος Αργοστολίου είναι αβαθής σε σχέση με την έκτασή του. Οι κυριότεροι οικισμοί είναι στην ανατολική ακτή το Αργοστόλι και στη δυτική ακτή το Ληξούρι.
Τζέιμς Μάρτιν

μικρογραφία|Ο Μάρτιν στο Good Food Show τον χειμώνα 2014

Ο Τζέιμς Μάρτιν ( γεννημένος στις 30 Ιουνίου 1972) είναι Άγγλος σέφ και τηλεοπτικός παρουσιαστής, ο οποίος φημίζεται περισσότερο για την τηλεοπτική συνεργασία με τα κανάλια BBC και ITV.

Ο Μάρτιν παρουσίαζε τη μαγειρική σειρά Saturday Kitchen που προβαλλόταν στο BBC, από το 2006 μέχρι το 2016, αφού αργότερα έφυγε από το BBC

Πιο πρόσφατα, ο Μάρτιν παρουσίαζε τη τηλεοπτική σειρά James Martin's French Adventure (2017), το Saturday Morning with Jame Martin (2017- μέχρι τώρα) και το Jame's Martin's America Adventure (2018) για το ITV.
QV Τηλεσκοπίου

Ο QV Τηλεσκοπίου ("QV Telescopii", συντομογραφικά QV Tel) είναι τριπλό αστρικό σύστημα, δηλαδή τρεις αστέρες που είναι δέσμιοι βαρυτικά στο κοινό βαρυτικό πεδίο τους. Είναι ορατός με γυμνό μάτι στον νότιο αστερισμό Τηλεσκόπιον, κοντά στο (νότιο) σύνορό του με τον Ταώ, και για τον λόγο αυτόν δεν φαίνεται ποτέ από την Ελλάδα και την Ευρώπη γενικότερα. Η ονομασία του προδίδει ότι χαρακτηρίζεται ως μεταβλητός αστέρας, αλλά η μεταβλητότητά του είναι μικρή, περίπου συν/πλην 4%. Μία μελέτη που δημοσιεύθηκε τον Μάιο του 2020 παρουσιάζει για πρώτη φορά κινητικά δεδομένα που δείχνουν ότι ο ένας από τους τρεις αστέρες είναι μαύρη τρύπα. Αν αυτό αληθεύει, τότε πρόκειται για την κοντινότερη στη Γη μαύρη τρύπα που είναι γνωστή, και την πρώτη που ανήκει σε αστρικό σύστημα (εδώ τριπλό αστέρα) που είναι ορατό με γυμνό μάτι. Ο QV Τηλεσκοπίου απέχει 1.120 περίπου έτη φωτός από το Ηλιακό Σύστημα, πάντως με βάση τη μέση ακτινική ταχύτητα που παρουσιάζει απομακρύνεται από εμάς με ταχύτητα 9,4 χιλιόμετρα ανά δευτερόλεπτο (περίπου 34 χιλιάδες χιλιόμετρα την ώρα).
Ελληνική Αστρονομική Εταιρεία

thumb||Η σφραγίδα της ΕΛ.ΑΣ.ΕΤ.
Η Ελληνική Αστρονομική Εταιρεία (ΕΛ.ΑΣ.ΕΤ.), στα αγγλικά Hellenic Astronomical Society (Hel.A.S.), είναι ο επιστημονικός μη κερδοσκοπικός σύλλογος των επαγγελματιών αστρονόμων στην Ελλάδα. Έδρα της είναι το Τμήμα Φυσικής του Εθνικού και Καποδιστριακού Πανεπιστημίου Αθηνών. Ο κυριότερος σκοπός της ΕΛ.ΑΣ.ΕΤ. είναι να προάγει την έρευνα στην αστρονομία και στους στενά συνδεόμενους με αυτή επιστημονικούς κλάδους στην Ελλάδα, καθώς και η ενίσχυση τόσο της δευτεροβάθμιας όσο και της τριτοβάθμιας εκπαίδευσης στην αστρονομία. Τακτικά μέλη της είναι κάτοχοι διδακτορικού διπλώματος στην αστροφυσική και συναφείς τομείς, ενώ έχει επίσης έκτακτα, συνεργαζόμενα και επίτιμα μέλη.
Έρσκιν Χάμιλτον Τσάιλντερς

Ο Έρσκιν Χάμιλτον Τσάιλντερς ("Erskine Hamilton Childers", 11 Δεκεμβρίου 1905 – 17 Νοεμβρίου 1974) ήταν Ιρλανδός πολιτικός, που υπήρξε υπουργός σε αρκετά υπουργεία, αντιπρόεδρος της κυβερνήσεως και τέλος Πρόεδρος της Ιρλανδίας, ο 4ος στην ιστορία της, από τον Ιούνιο του 1973 μέχρι τον θανατό του (ο μοναδικός μέχρι σήμερα πρόεδρος της Ιρλανδίας που πέθανε όντας εν ενεργεία πρόεδρος). Διετέλεσε επίσης βουλευτής ("teachta dála") με το κόμμα Φίανα Φαλ από το 1938 μέχρι το 1973.

O πατέρας του, ο Ρόμπερτ Έρσκιν Τσάιλντερς, ήταν ηγετική φυσιογνωμία στον αγώνα για την ανεξαρτησία της Ιρλανδίας και εκτελέσθηκε από ιρλανδικά χέρια στον Ιρλανδικό Εμφύλιο.
Δεκαετία 1880

18ος αιώνας | 19ος αιώνας | 20ός αιώνας

Δεκαετία 1860 | Δεκαετία 1870 | Δεκαετία 1880 | Δεκαετία 1890 | Δεκαετία 1900

1880 | 1881 | 1882 | 1883 | 1884 | 1885 | 1886 | 1887 | 1888 | 1889
Φρανσίσκο ντε Μιράντα

Ο Φρανσίσκο ντε Μιράντα (ισπανικά:Sebastián Francisco de Miranda y Rodríguez de Espinoza, 28 Μαρτίου 1750-14 Ιουλίου 1816) ήταν στρατιωτικός ηγέτης και επαναστάτης με καταγωγή από τη Βενεζουέλα της Λατινικής Αμερικής. Αν και τα σχέδια του περί ανεξαρτησίας των ισπανικών αποικιών απέτυχαν μνημονεύεται ως ο πρόδρομος του Σιμόν Μπολίβαρ. Η ζωή του ήταν ρομαντική και συνάμα περιπετειώδης. Ήταν μέλος τριών ιστορικά και πολιτικά σημαντικών κινημάτων της εποχής του. Στην Αμερικανική Επανάσταση, στη Γαλλική Επανάσταση και στη Λατινοαμερικανική Επανάσταση. Ήταν ιδεαλιστής με όραμα την απελευθέρωση και την ενοποίηση όλων των ισπανόφωνων χωρών της Αμερικής.
Μεντόν

Το Μεντόν (, ) είναι κοινότητα στα νοτιοδυτικά προάστια του Παρισιού. Βρίσκεται σε απόσταση 9,1 χιλιομέτρων από το κέντρο του Παρισιού.
Κατακόμβες του Παρισιού

Οι Κατακόμβες του Παρισιού (Γαλλικά: Les Catacombes de Paris) είναι υπόγειο δημοτικό οστεοφυλάκιο στο Παρίσι της Γαλλίας, στο 14ο διαμέρισμα. Είναι τμήμα παλαιών υπόγειων λατομείων του Παρισιού, που συνδέονται μεταξύ τους με στοές. Μετατράπηκαν σε δημοτικό οστεοφυλάκιο στα τέλη του 18ου αιώνα μέχρι τα μέσα του 19ου αιώνα με τη μεταφορά λειψάνων περίπου έξι εκατομμυρίων ανθρώπων, όταν εκκενώθηκαν διάφορα παρισινά νεκροταφεία για λόγους δημόσιας υγείας. Στη συνέχεια, πήραν το καταχρηστικό όνομα «Κατακόμβες», κατ 'αναλογία με τις υπόγειες νεκροπόλεις της αρχαίας Ρώμης, αν και ποτέ δεν υπήρξαν επίσημος ταφικός τόπος.

Η επισκέψιμη επιφάνεια έχει μήκος περίπου 1,7 χιλιόμετρα και βρίσκεται 20 μέτρα κάτω από την επιφάνεια της γης. Ο χώρος είναι ανοιχτός στο κοινό, δέχεται περίπου 500.000 επισκέπτες ετησίως, και αντιπροσωπεύει μόνο ένα μικρό τμήμα από τα τεράστια υπόγεια λατομεία του Παρισιού, που εκτείνονται κάτω από διάφορες περιοχές της πρωτεύουσας της Γαλλίας.

Η είσοδος βρίσκεται στην πλατεία Ντανφέρ-Ροσρώ.

Από το 2013, οι Κατακόμβες του Παρισιού συγκαταλέγονται μεταξύ των 14 Μουσείων της Πόλης του Παρισιού.
Βαζούλ

Ο Βαζούλ ("Vazul", 990 - 1037) από τον Οίκο των Άρπαντ ήταν δούκας της Νίτρας (πριν το 1030-1031).

Ήταν γιος του Μιχαήλ δούκα της Νίτρα. Η μητέρα του μάλλον ήταν Βουλγάρα, ίσως από τον Οίκο των Κομητοπούλων. Το όνομά του προέρχεται από το "Βασίλειος" και από αυτό συμπεραίνουμε ότι βαπτίσθηκε Ορθόδοξος.

Τα χρονικά δεν τον αναφέρουν κύριο εδαφών της συζύγου του, άρα μάλλον κληρονόμησε το πατρικό δουκάτο της Νίτρας. Εκεί πρέπει να διαδέχθηκε τον αδελφό του Λαδίσλαο. Σύμφωνα με το "Μικρογραφημένο Χρονικό", επειδή ήταν επιπόλαιος και είχε νεανική τρέλα, ο εξάδελφός του Στέφανος Α΄ της Ουγγαρίας τον φυλάκισε και τον τύφλωσε στο φρούριο Νίτρα της Σλοβακίας. Σύμφωνα με το "Πολωνο-Ουγγρικό Χρονικό", όταν ο Βαζούλ δέχθηκε να είναι υποτελής του Μιέσκο Β΄ της Πολωνίας, ο βασιλιάς κατέλαβε το δουκάτο του το 1031.

Το 1031/32 απεβίωσε σε ηλικία 35 ή μεγαλύτερος. Τον εξάδελφό του διαδέχθηκαν οι δικοί του γιοί Ανδρέας Α΄ και Μπέλα Α΄.
Χάρι Άλεν

Ο Χάρι Άλεν (Harry Allen, 5 Νοεμβρίου 1911 – 14 Αυγούστου 1992) , ήταν Άγγλος δήμιος που απαγχόνιζε τους Ελληνοκύπριους αγωνιστές της ΕΟΚΑ στις φυλακές της Λευκωσίας, κατά τη δεκαετία του 1950, την εποχή που οι Βρετανοί προσπαθούσαν να καταπνίξουν τον απελευθερωτικό αγώνα της Κύπρου.
Φιλοσοφικός προτεσταντισμός

Ο Φιλοσοφικός προτεσταντισμός θεωρείται το ρεύμα το οποίο διδάσκει ότι τα παρόντα φιλοσοφικά ρεύματα θα πρέπει να περνάν μέσα από κριτική σκέψη και λογική ικανότητα.Λένε ότι αυτό είναι αναγκαίο αφού η φιλοσοφία έχει αποξενωθεί από τους απλούς ανθρώπους οι οποίοι και τη χρειάζονται για να μπορέσουν να διαχειριστούν καλύτερα τα προβλήματα της καθημερινότητας τα οποία η θρησκεία και η πολιτική , παρά τις προσπάθειες δεν έχει καταφέρει να λύσει.
Βουκάσιν Ράντισιτς

Ο Βουκάσιν Ράντισιτς (1810-1843) (σερβικά: Vukašin Radišić) ήταν Σέρβος λόγιος και εκπαιδευτικός.

*Μιχαήλ Λάσκαρις,«Σέρβος μεταφραστης του Κοραή. Ο Βουκάσιν Ράδισιτς»,Ελληνικά, τομ.6 (1933), σελ.78-80
Ντόναλντ Β΄ της Σκωτίας

Ο Ντόναλντ Β΄ της Σκωτίας ή Ντόναλντ ο Παράφρονας (Σύγχρονα Γαελικά : "Domhnall mac Choiseim", πέθανε το 900) βασιλιάς της Σκωτίας (889 - 900) ήταν γιος του Κωνσταντίνου Α΄ της Σκωτίας, διαδέχθηκε τον Γκίρικ σε αβέβαιη ημερομηνία που οι ιστορικοί την τοποθετούν γύρω στο 889.

Τα "Χρονικά των βασιλέων της Άλμπα" γράφουν :

"Ο Ντόναλντ γιος του Κωνσταντίνου κυβέρνησε το βασίλειο 11 χρόνια, την ίδια περίοδο οι Σκανδιναβοί λεηλάτησαν την Σκωτία, νίκησε τους Βίκινγκ σε μια μάχη αλλά δολοφονήθηκε στο Όπιντουμ Φόδερ από τους Ζεντίλ".

Έχει ειπωθεί ότι η επίθεση στο Ντουνοτάρ έγινε από ομάδα πειρατών που συσχετίζονταν σύμφωνα με τον Σνόρρι Στούρλουσον με την λεηλασία της Σκωτίας από τον Χάραλντ Χορφάγκρε. Η "Προφητεία του Μπερχάν" τοποθετεί τον θάνατο του Ντόναλντ Β΄ στο Ντουνοτάρ αλλά φαίνεται να συνδέεται περισσότερο με τους Γαλάτες παρά με τους Σκανδιναβούς, σύμφωνα με άλλες πηγές πέθανε στην Φορ. Ο θάνατος του Ντόναλντ Β΄ χρονολογείται σύμφωνα με τα "Χρονικά του Ούλστερ" και το "Σκωτσέζικο Χρονικό" γύρω στο 900 και κατονομαζεται "βασιλιάς της Άλμπα", πέθανε νέος και βίαια όπως ο πατέρας του, τάφηκε στην Ίονα. 
Η αλλαγή του τίτλου του "βασιλιά των Πηκτών" σε "βασιλιά της Άλμπα" ήταν το ενδιάμεσο βήμα πριν την καθιέρωση του τίτλου του "βασιλιά της Σκωτίας" αλλά οι ιστορικοί διαφωνούν για το πότε έγινε και δεν είναι γενικά αποδεκτό ότι έγινε με τον Ντόναλντ. Οι περισσότεροι ιστορικοί συμφωνούν ότι οι βασιλείς που πραγματοποίησαν την αλλαγή ήταν ο Κωνσταντίνος Β΄ της Σκωτίας ή ο Γκίρικ.

Τα "Χρονικά των βασιλέων της Άλμπα" γράφουν ότι τον Ντόναλντ διαδέχθηκε ο ξάδελφος του Κωνσταντίνος Β΄ της Σκωτίας, ο γιος του Μάλκολμ Α΄ της Σκωτίας θα διαδεχθεί στον θρόνο τον Κωνσταντίνο Β΄. Η "Προφητεία του Μπερχάν" υποδεικνύει κάποιον άλλο βασιλιά που κυβέρνησε ανάμεσα στον Ντόναλντ Β΄ και στον Κωνσταντίνο Β΄ με την φράση "για μισή μέρα θα αναλάβει την εξουσία". Το Σκωτσέζικο χρονικό δίνει πληροφορίες για τον θάνατο του "Ίντ, βασιλιά των Πικτών" σε μάχη εναντίον των Ουί Αιμάρ (904) αλλά ήταν λάθος, οι πληροφορίες αφορούν τον Ίντγουλφ, βασιλιά της Βερνικίας που καταγράφεται ο θάνατος του από τα Ιρλανδικά χρονικά το 2013.
Ελληνική Λύση

Η Ελληνική Λύση είναι ένα δεξιό (ή κατ' άλλους ακροδεξιό) εθνικιστικό ελληνικό πολιτικό κόμμα, το οποίο ιδρύθηκε το 2016. Ιδρυτής και πρόεδρος του κόμματος είναι ο Κυριάκος Βελόπουλος.

Το κόμμα εκπροσωπείται στη Βουλή των Ελλήνων με δέκα βουλευτές. Στο Ευρωπαϊκό Κοινοβούλιο εκπροσωπείται από έναν ευρωβουλευτή, στην πολιτική ομάδα των Ευρωπαίων Συντηρητικών και Μεταρρυθμιστών.
Μάρκος Κουτσονίκας

Ο Σουλιώτης αγωνιστής του 1821 Μάρκος Κουτσονίκας, φίλος και συνάμιλλος του Μάρκου Μπότσαρη, εγγόνι του γερο Κουτσονίκα, γεννήθηκε στο Σούλι περί τα 1789 από τον Ιωάννη Κουτσονίκα του Νικολάου. Ακολούθησε τη φάρα του στην έξοδο από το Σούλι προς το Ζάλογγο. Μετά την εποποιία του Ζαλόγγου συνέχισε με τη φάρα των Κουτσονικαίων προς το Βουλγαρέλι όπου ακολούθησε η Μάχη του Σέλτσου, στη μονή Σέλτσου. Εκεί σκοτώθηκε ο παππούς του γερό Κουτσονίκας, ο πατέρας του Ιωάννης, οι θείοι του αλλά και ξεκληρίστηκε το μεγαλύτερο μέρος των Κουτσονικαίων. Ο Μάρκος μαζί με λίγα γυναικόπαιδα που σώθηκαν παρέμεινε αιχμάλωτος μέχρις ότου ελευθερώθηκε με τη βοήθεια Ηπειρωτών και Αρβανιτών προεστών. Οι απελευθερωμένοι Κουτσονικαίοι ακολούθησαν τη μοίρα των υπολοίπων Σουλιωτών κυρίως στα Εφτάνησα όπου διέμεναν υπό δύσκολες συνθήκες και μεγάλη φτώχεια ως την Επανάσταση.
Λευκός εθνικισμός

Ο Λευκός εθνικισμός είναι πολιτική ιδεολογία, η οποία επικεντρώνεται στην έννοια της φυλής, πεποίθηση ότι οι λευκοί άνθρωποι είναι μια φυλή και επιδιώκει να αναπτύξει και να διατηρήσει μια λευκή εθνική ταυτότητα. Οι υποστηρικτές του προσδιορίζουν και συνδέονται με την έννοια του λευκού έθνους. Οι λευκοί εθνικιστές επιδιώκουν να εξασφαλίσουν την επιβίωση της λευκής φυλής, τον πολιτισμό και την κουλτούρα των ιστορικά λευκών κρατών της Ευρώπης και της Αμερικής. Υποστηρίζουν ότι η λευκή φυλή θα πρέπει να διατηρεί την πληθυσμιακή πλειοψηφία της, στις λευκές χώρες, να διατηρεί την πολιτική και οικονομική της κυριαρχία. Πολλοί λευκοί εθνικιστές πιστεύουν ότι η Επιμιξία, η πολυπολιτισμικότητα, η μετανάστευση των μη-λευκών και τα χαμηλά ποσοστά γεννήσεων μεταξύ των λευκών απειλούν τη λευκή φυλή και ορισμένοι υποστηρίζουν ότι θα επέλθει η λευκή γενοκτονία. Οι λευκές εθνικιστικές ομάδες υιοθετούν τον λευκό διαχωρισμό και την λευκή υπεροχή. Ο ρατσισμός είναι η πεποίθηση ότι οι λευκοί άνθρωποι είναι ανώτεροι από τους μη ξένους, λαμβάνοντας ιδέες από τον κοινωνικό δαρβινισμό και τον ναζισμό. Οι επικριτές υποστηρίζουν ότι ο όρος «λευκός εθνικισμός» και ιδέες όπως η λευκή υπερηφάνεια υπάρχουν αποκλειστικά για να παρέχουν ένα "δημόσιο πρόσωπο" για την λευκή υπεροχή και ότι οι περισσότερες λευκές εθνικιστικές ομάδες προάγουν τη φυλετική βία.
Οι περισσότεροι Αμερικανοί λευκοί εθνικιστές λένε ότι η μετανάστευση θα πρέπει να περιορίζεται στους ανθρώπους της ευρωπαϊκής καταγωγής. Οι λευκοί εθνικιστές αγκαλιάζουν μια ποικιλία θρησκευτικών και μη θρησκευτικών πεποιθήσεων, μεταξύ των οποίων, ποικίλες ονομασίες του Χριστιανισμού, γενικά του προτεσταντικού, αν και ορισμένες αλληλεπικαλύπτονται με λευκή εθνικιστική ιδεολογία.
Οι περισσότεροι λευκοί εθνικιστές ορίζουν τους λευκούς με περιορισμένο τρόπο. Στις Ηνωμένες Πολιτείες, συχνά- αν και όχι αποκλειστικά- συνεπάγεται την ευρωπαϊκή καταγωγή μη-εβραϊκής καταγωγής. Μερικοί λευκοί εθνικιστές αντλούν από τη φυλετική ταξινόμηση του 19ου αιώνα. Οι λευκοί εθνικιστές αντιτίθενται στο Ισραήλ και στον Σιωνισμό, ενώ κάποιοι, έχουν εκφράσει την υποστήριξή τους προς το Ισραήλ και έχουν συνάψει παραλληλισμούς μεταξύ της ιδεολογίας και του Σιωνισμού. Διαφορετικές φυλετικές θεωρίες, όπως ο Σκανδιναβισμός και ο Γερμανισμός, ορίζουν διαφορετικές ομάδες ως λευκές, και οι δύο εξαιρούν κάποιους νότιους και ανατολικούς Ευρωπαίους λόγω μιας αντιλαμβανόμενης φυλετικής κατάστασης. Η φυλετική αυτή θεωρία ορίζει τους λευκούς ως φυσικά πρόσωπα που προέρχονται από την Ευρώπη, την Αμερική, την Αυστραλία, τη Νέα Ζηλανδία, τη Νότια Αφρική και τη Δυτική Ασία και είναι από Καυκάσια γενεαλογία ή είναι συντριπτικά από τις καυκάσιες εθνοτικές ομάδες.
Ρομπέρτο Κεράλτ

Ο Ρομπέρτο Κεράλτ (Βαρκελώνη, 2 Ιανουαρίου 1931 – 26 Ιανουαρίου 1997) ήταν Ισπανός αθλητής της κολύμβησης και της υδατοσφαίρισης.

Γεννήθηκε το 1931 στη Βαρκελώνη και ήταν αθλητής της ΚΝ Μπαρτσελόνα. Ως αθλητής της κολύμβησης κατέκτησε το χρυσό μετάλλιο στο Πρωτάθλημα κολύμβησης της Καταλονίας τριάντα πέντε φορές: πέντε στα 100 μέτρα ελεύθερο (1952, 1953, 1954, 1956, 1957), δύο στα 200 μέτρα ελεύθερο (1949, 1951), οκτώ στα 400 μέτρα ελεύθερο (1949, 1950, 1951, 1953, 1954, 1956, 1957, 1958), τρία στα 100 μέτρα ύπτιο (1950, 1951, 1952), τρία στα 3 × 100 μέτρα μικτής (1948, 1949, 1951), τέσσερα στα 4 × 100 μέτρα μικτής (1953, 1954, 1957, 1958) και δέκα στα 4 × 200 μέτρα ελεύθερο (1947, 1948, 1949, 1950, 1953, 1954, 1956, 1957, 1958, 1961), και βελτίωσε τριάντα τρία καταλανικά ρεκόρ στα αγωνίσματα ελεύθερης κολύμβησης από το 1947 έως το 1960.

Στο Ισπανικό πρωτάθλημα κολύμβησης αναδείχθηκε πρωταθλητής δώδεκα φορές: επτά στα 100 μέτρα ελεύθερο (1950, 1951, 1952, 1953, 1954, 1955, 1957), μία στα 400 μέτρα ελεύθερο και στα 100 μέτρα ύπτιο (1950), και τρεις στα 4 × 200 μέτρα ελεύθερο.

Στην υδατοσφαίριση ήταν πρωταθλητής Ισπανίας το 1949, 1950, 1951, 1954, 1955, 1957, 1958, 1960, 1962, 1963, 1964 και το 1965. Με την εθνική ομάδα της Ισπανίας ήταν διεθνής είκοσι τέσσερις φορές στην κολύμβηση και εξήντα έξι στην υδατοσφαίριση από το 1949 έως το 1963.

Στους Α' Μεσογειακούς αγώνες της Αλεξάνδρειας το 1951 κατέκτησε το χρυσό μετάλλιο στην υδατοσφαίριση, το αργυρό μετάλλιο στα 4 × 200 μέτρα ελεύθερο, την 4η θέση στα 100 μέτρα ελεύθερο και την 6η θέση στα 400 μέτρα ελεύθερο. Το 1952 συμμετείχε στους Ολυμπιακούς αγώνες του Ελσίνκι στους οποίους κατέλαβε την 40η θέση στις σειρές στα 100 μέτρα ελεύθερο και την 8η θέση στο τουρνουά υδατοσφαίρισης.

Το 1949 του απονεμήθηκε το Μετάλλιο Αθλητικής Αξίας της Καταλανικής Ομοσπονδίας, το 1960 το Μετάλλιο Σταθερότητας της Ισπανικής Ομοσπονδίας και το 1997 το Μετάλλιο της Αθλητικής Ιστορίας της Καταλονίας. Πέθανε το 1997 στη Βαρκελώνη σε ηλικία 66 ετών.
Μαρία Ερριέττα της Αυστρίας

Η Μαρία Ερριέττα της Αυστρίας ("Marie Henriette von Österreich", 23 Αυγούστου 1836 - 19 Σεπτεμβρίου 1902) από τον Οίκο των Αψβούργων-Λωρραίνης ήταν πριγκίπισσα της Αυστρίας-Ουγγαρίας και με τον γάμο της έγινε βασίλισσα του Βελγίου.
Το Δικό σου Αστέρι

Το Δικό σου Αστέρι ήταν η ελληνική συμμετοχή για τη Eurovision 1989, ερμηνευμένη στα Ελληνικά από τη Μαριάνα.

Το τραγούδι είναι μια εμπνευσμένη μπαλάντα, με την Μαριάνα να παροτρύνει τους ακροατές της να "βρουν το δικό τους αστέρι" στη ζωή τους.

Το τραγούδι παρουσιάστηκε δέκατο ένατο τη βραδιά, μετά τους Furbaz της Ελβετίας με το "Viver senza tei" και πριν τον Daníel Ágúst της Ισλανδίας με το "Það sem enginn sér".

Ακολούθησε ως Έλληνας εκπρόσωπος στο Διαγωνισμό του 1990 από τους Χρήστος Κάλοου, με το "Χωρίς Σκοπό".

Κατηγορία:Τραγούδια του 1989
Ιέβα Ζασιμαουσκαϊτέ

Η Ιέβα Ζασιμαουσκαϊτέ-Κιλτιναβιτσιενέ ("Ieva Zasimauskaitė-Kiltinavičienė", 2 Ιουλίου 1993) είναι Λιθουανή τραγουδίστρια που εκπροσώπησε τη Λιθουανία στη Eurovision 2018 με το τραγούδι της "When We're Old", το οποίο ήρθε 12ο στον τελικό του διαγωνισμού. Προηγουμένως είχε προσπαθήσει να εκπροσωπήσει τη χώρα της στη Eurovision το , το , το και το .
Πέτερ Αλτμάιερ

Ο Πέτερ Αλτμάιερ ("Peter Altmaier", 18 Ιουνίου 1958) είναι Γερμανός πολιτικός (CDU). Από τις 14 Μαρτίου 2018 είναι Ομοσπονδιακός υπουργός Οικονομίας και Ενέργειας στην τέταρτη κυβέρνηση της Άνγκελα Μέρκελ. 

Προηγουμένως ήταν - από τις 17 Δεκεμβρίου 2013 - Ομοσπονδιακός υπουργός Ειδικών Καθηκόντων και Διευθυντής του Γραφείου της Καγκελαρίας στην τρίτη κυβέρνηση της Άνγκελα Μέρκελ. Επίσης, κατείχε από τις 24 Οκτωβρίου 2017 και τη θέση του μεταβατικού υπουργού Οικονομικών – μετά την εκλογή του Βόλφγκανγκ Σόιμπλε στην προεδρεία της Μπούντεσταγκ. Από τις 22 Μαϊου 2012 ήταν διάδοχος του Νόρμπερτ Ρέτγκεν στη θέση του υπουργού Περιβάλλοντος στη δεύτερη κυβέρνηση Μέρκελ. Προ πριν, ο Αλτμάιερ ήταν διευθυντής της κοινοβουλευτικής ομάδας της CDU/CSU.
Γκίρικ

Ο Γκίρικ ή Γιος της Τύχης (Σύγχρονα Γαελικά : Griogair mac Dhunghail, πέθανε περί το 890) βασιλιάς της Άλμπα ή βασιλιάς των Πίκτων (878 - 889) και συμβασιλέας με τον Έοχεντ μακ Ρουν ήταν διάδοχος του Εντ μακ Κένεθ. Το Αγγλοσαξωνικό χρονικό και τα "Ιρλανδικά χρονικά" παρέχουν ελάχιστες πληροφορίες για τον Γκίρικ και διαφωνούν αν βασίλευσε μόνος του ή μαζί με τον Έοχεντ, επίσης διαφωνούν αν θεωρείται βασιλιάς των Πίκτων ή ο πρώτος βασιλιάς της Άλμπα.
Άν και είναι γνωστά λίγα σχετικά με τον Γκίρικ θεωρείται μεγάλη μορφή στην Σκωτία σε ολόκληρο τον μεσαίωνα. Οι συγγραφείς Ιωάννης του Φορντάν, Άντριου του Ουίντουν, Χέκτορ Μπόες (1465 - 1536) και ο ανθρωπιστής Τζωρτζ Μπιουκάναν αναφέρονται για τον Γκίρικ με την φράση "Άγιος Γρηγόριος ο Μέγας" με αναφορές ότι κατέκτησε την μισή Αγγλία και την μισή Ιρλανδία. Τα "Χρονικά του Μελρόουζ" και μερικές εκδόσεις των "Χρονικών των βασιλέων της Άλμπα" γράφουν ότι ο Γκίρικ πέθανε στο Στράθιρν.
Σούζαν Σόνταγκ

Η Σούζαν Σόνταγκ ("Susan Sontag", 16 Ιανουαρίου 1933 - 28 Δεκεμβρίου 2004) ήταν Αμερικανίδα συγγραφέας, δοκιμιογράφος, σκηνοθέτρια και ακτιβίστρια.
Άφρικα Κορπς

Το Άφρικα Κορπς (γερμανικά:Deutsches Afrikakorps) ή αλλιώς και Γερμανικό Αφρικανικό Σώμα ήταν η ονομασία του Γερμανικού εκστρατευτικού σώματος στην Βόρεια Άφρικη κατά τον 2ο Παγκόσμιο Πόλεμο, που είχε σαν στόχο να βοήθησει τους Ιταλούς συμμάχους στην Βόρεια Αφρική και έδρασε την περίοδο 1941-1943. Ο Διοικητής του Άφρικα κορπς ήταν ο Στρατάρχης Έρβιν Ρόμελ, που χάρη στις επιτυχίες που είχε ως Διοικητής του Άφρικα κορπς, του είχαν αποδώσει το παρατσούκλι "Η αλεπού της ερήμου".

Το Άφρικα κορπς αποτελούνταν από την 15η Μεραρχία Πάντσερ, την 5η Ελαφρά Μεραρχία (μετέπειτα 21η Μεραρχία Πάντσερ), την 90η Ελαφρά Μεραρχία Πεζικού, και την 164η Ελαφρά Μεραρχία Πεζικού. Η συνολική δύναμη στρατιωτών ανερχόνταν σε 100.000 το 1942.
Άντον Τίνερχολμ

Ο Άντον Τίνερχολμ (γεννημένος στις 26 Φεβρουαρίου 1991) είναι Σουηδός ποδοσφαιριστής, ο οποίος αγωνίζεται για λογαριασμό της Νιου Γιορκ Σίτι ΦΚ ως αμυντικός.
Λουίζα Μαρία του Βελγίου

Η Πριγκίπισσα Λουίζα Μαρία του Βελγίου ("Princesse Louise Marie de Belgique", 18 Φεβρουαρίου 1858 - 1 Μαρτίου 1924) ήταν η μεγαλύτερη κόρη του βασιλιά Λεοπόλδου Β΄ του Βελγίου.
Υπερσμήνος της Παρθένου

Το Υπερσμήνος της Παρθένου ή το Τοπικό Υπερσμήνος είναι μια μαζική συγκέντρωση γαλαξιών που περιέχει το Σμήνος της Παρθένου συμπεριλαμβανομένης της Τοπικής Ομάδας, το οποίο με τη σειρά του περιέχει τον γαλαξία της Ανδρομέδας και τον Γαλαξία μας. Τουλάχιστον 100 ομάδες γαλαξιών και σμήνη βρίσκονται μέσα στο σμήνος, το οποίο έχει διάμετρο 33 μεγαπαρσέκ (110 εκατομμύρια έτη φωτός). Είναι ένα από τα περίπου 10 εκατομμύρια υπερσμήνη στο παρατηρήσιμο σύμπαν.

Μελέτη του 2014 έδειξε ότι το Υπερσμήνος της Παρθένου είναι μόνο μια κουκίδα ενός ακόμα μεγαλύτερου υπερσμήνους, η Λανιακέα - μια μεγαλύτερη, συναγωνιζόμενη αναφορά του Τοπικού Υπερσμήνους - η οποία βρίσκεται στο κέντρο του Μεγάλου Ελκυστή.
Λεοπόλδος του Βελγίου

Ο Πρίγκιπας Λεοπόλδος του Βελγίου ("Prince Léopold, duc de Brabant", 12 Ιουνίου 1859 - 22 Ιανουαρίου 1869) ήταν ο μοναχογιός του βασιλιά Λεοπόλδου Β΄ του Βελγίου και διάδοχος του βελγικού θρόνου.
Δημήτρης Μεντζέλος

Ο Δημήτρης Μεντζέλος (γέννηση: 1968, Χολαργός, Αθήνα) είναι Έλληνας μουσικός, στιχουργός, ράπερ και MC. Είναι ευρύτερα γνωστός ως μέλος του ελληνικού hip hop μουσικού συγκροτήματος Ημισκούμπρια.
Λίο Βαράντκαρ

Ο Λίο Βαράντκαρ ("Leo Varadkar", 18 Ιανουαρίου 1979-) είναι Ιρλανδός πολιτικός και γιατρός. Από τις 14 Ιουνίου 2017 μέχρι τις 27 Ιουνίου 2020 ήταν πρωθυπουργός της Ιρλανδίας.
Ρομπ Χόπκινς

Ο Ρομπ Χόπκινς ("Rob Hopkins", 1968) είναι Βρετανός περιβαλλοντολογικός ακτιβιστής και συγγραφέας, που ζει στο Τότνες της Αγγλίας. Είναι γνωστός ως ο ιδρυτής και ηγέτης του κινήματος Μετάβασης, που ξεκίνησε το 2005. Ο Χόπκινς έχει γράψει τέσσερα βιβλία για την οικολογία και τον ακτιβισμό.
Άντριου Πιρς

:"Για τον κυβερνήτη του Μοντσερράτ, δείτε Άντριου Πιρς (διπλωμάτης)"

Ο Άντριου Πιρς (γεννήθηκε την 1η Δεκεμβρίου του 1937) είναι Βρετανός πολιτικός, πρώην μέλος του Συντηρητικού Κόμματος, ο οποίος υπηρέτησε ως μέλος του Ευρωπαϊκού Κοινοβουλίου στην περιφέρεια Τσεσάιρ Γουέστ  και Γουίραλ από το 1979 ως το 1989. Ήταν επίσης υποψήφιος ανεπιτυχώς με το Συντηρητικό Κόμμα στις γενικές εκλογές του 1970.
Μεταξύ άλλων θέσεων, ο Πιρς ήταν πρόεδρος της Βρετανικής Διεθνούς Εμπορικής Επιτροπής Λιανικών Πωλήσεων (British Retail Consortium) και πρόεδρος των Φίλων των Εθνικών Μουσείων του Λίβερπουλ.
Έοχεντ μακ Ρουν

Ο Έοχεντ μακ Ρουν (πριν το 878 - 889) Κέλτης βασιλιάς του Στραθκλάιντ και πιθανότατα βασιλιάς των Πίκτων (878 - 889) ήταν γιος του Ρουν απ Άρθγκαλ βασιλιά του Στραθκλάιντ και απόγονος Κελτών βασιλέων. Η μητέρα του Έοχεντ ήταν κόρη του Κένεθ Α΄ της Σκωτίας από τον Οίκο των Αλπινιδών, ο Έοχεντ διαδέχθηκε στον θρόνο των Πίκτων τον Εντ μακ Κένεθ (878). Άλλες πηγές αναφέρουν ότι ο Εντ σκοτώθηκε από τον Γκίρικ έναν άνθρωπο άγνωστης καταγωγής που στην συνέχεια ανέβηκε στον θρόνο.

Δεν είναι γνωστή η συγγένεια ανάμεσα στον Γκίρικ και τον Έοχεντ ίσως να ήταν σύμμαχοι ίσως αντίπαλοι, το πιο πιθανό να ήταν αρχικά σύμμαχοι και η συμβασιλεία να τους έφερε σε αντιπαλότητα. Η περίπτωση να είχαν μοιράσει τα εδάφη τους, ο Γκίρικ να κυβερνούσε τους Πίκτους και ο Έοχεντ το Στραθκλάιντ είναι επίσης πιθανή. Το βασίλειο του Στραθκλάιντ επεκτάθηκε σημαντικά προς τα νότια την εποχή του Έοχεντ κατακτώντας τα μεγαλύτερα τμήματα από την Νορθουμβρία. Ο καταλύτης για την Βρετανική επέκταση στα βόρεια φαίνεται ότι ήταν η κατάκτηση βορείων τμημάτων από τους Βίκινγκ.
Σύμφωνα με τις πηγές ο Έοχεντ και ο Γκίρικ διώχθηκαν από τον θρόνο το 889, τους διαδέχθηκε ο Ντόναλντ Β΄ της Σκωτίας που μπόρεσε να ανταποκριθεί αμέσως στις ανάγκες του βασιλείου. Την εποχή εκείνη ιδρύθηκε το "βασίλειο της Άλμπα" με καθαρά Κέλτικο χαρακτήρα αλλά οι πηγές διαφέρουν αν πήρε την τελική του μορφή την εποχή του Έοχεντ και του Γκίρικ ή με τον διάδοχο τους Ντόναλντ Β΄.
Μπαρνενές

Ο σωρός από πέτρες του Μπαρνενές (ή Τύμβος του Μπαρνενές· στα βρετονικά "Karn Barnenez"· στα γαλλικά: "Cairn de Barnenez" ή "Tumulus de Barnenez") είναι ένα νεολιθικό μνημείο που βρίσκεται κοντά στο Πλουζόκ, στη χερσόνησο Κερνελέν στο βόρειο Φινιστέρ της Βρετάνης (Γαλλία). Χρονολογείται στην πρώιμη Νεολιθική περίοδο, γύρω στο 4800 π.Χ.· θεωρείται ένα από τα αρχαιότερα μεγαλιθικά μνημεία στην Ευρώπη, καθώς και μία από τις παλαιότερες ανθρωπογενείς δομές στον κόσμο, μαζί με τον Τύμβο του Μπουγκόν και τους Μεγάλιθους του Λοκμαριακέ, που βρίσκονται επίσης στη Μεγάλη Δύση της Γαλλίας. Είναι επίσης αξιοσημείωτο για την παρουσία της μεγαλιθικής τέχνης.
Ρίμπαρσκα Μπάνια

Η Ρίμπαρσκα Μπάνια (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Κρούσεβατς, η οποία ευρίσκεται εντός του Διαμερίσματος της Ράσινα. Κατά την απογραφή του 2011, αριθμούσε 178 κατοίκους.

Η Ρίμπαρσκα Μπάνια είναι λουτρόπολη ευρισκόμενη επί των όρων Γιάστρεμπατς, σε απόσταση 35 χμ. από το Κρούσεβατς. Τα ιαματικά νερά της, τα οποία αναλύθηκαν για πρώτη φορά το 1834, θεραπεύουν τα τραύματα και τις ασθένειες των οστών και των αρθρώσεων. Η λουτρόπολη διαθέτει αριθμό ιαματικών πηγών, των οποίων η θερμοκρασία ποικίλει από τους 32°C έως τους 38°C.
Βασιλικό Σώμα Μηχανικών

Το Βασιλικό Σώμα Μηχανικών (), ή αλλιώς "Σκαπανείς" (Sappers), είναι βοηθητικό σώμα του Βρετανικού Στρατού Ξηράς. Ασχολείται με τη μηχανική στο πεδίο της μάχης: στρατιωτική μηχανική, μηχανική και διάφορες βοήθειες στις βρετανικές ένοπλες δυνάμεις.

Η βάση του σώματος βρίσκεται στο Τσάτχαμ του Κεντ, στην Αγγλία. Το σώμα είναι χωρισμένο σε πολλά συντάγματα, διασκορπισμένα στο Ηνωμένο Βασίλειο και τη Γερμανία.
Ζαραβίνα Ιωαννίνων

Η Ζαραβίνα Ιωαννίνων είναι οικισμός (έδρα της ομώνυμης κοινότητας) του Νομού Ιωαννίνων και διοικητικά ανήκει στον Δήμο Πωγωνίου. Βρίσκεται σε υψόμετρο 580 μ. και σε απόσταση 46 χλμ. από τα Ιωάννινα, ενώ στην τελευταία απογραφή του 2011, είχε 99 κατοίκους. Αποτελεί-οδικώς-τον πρώτο οικισμό που συναντάται στην ιστορική επαρχία του Πωγωνίου και εντός της κτηματικής της περιφέρειας περιλαμβάνεται η ομώνυμη λίμνη Ζαραβίνας, που αποτελεί μία από τις βαθύτερες φυσικές λίμνες της χώρας, με βάθος σχεδόν 31,5 μέτρα. Από το 1928 μέχρι τον Μάρτιο του 2020 ο οικισμός έφερε την ονομασία Λίμνη.

μικρογραφία|260x260εσ|Η λίμνη και ο οικισμός της Ζαραβίνας στο βάθος
Γουκάς Τσουμπαριάν

Ο Γουκάς Τσουμπαριάν (γεννηθείς στις 16 Ιουνίου 1923 στο Ερεβάν και αποβιώσας στις 23 Μαρτίου 2009 στην ίδια πόλη) ήταν Αρμένιος γλύπτης. Ήταν ιδρυτής της σχολής γλυπτικής της Κρατικής Ακαδημίας Καλών Τεχνών του Ερεβάν, ενώ ήταν, επίσης, ο δημιουργός αριθμού γλυπτών, τα οποία, σήμερα, κοσμούν την αρμενική πρωτεύουσα. Μεταξύ αυτών, διακρίνεται ιδιαιτέρως το άγαλμα του Μεσρόπ Μαστότς και του μαθητή του, Κοριούν, (1962) το οποίο είναι τοποθετημένο εμπρός στην είσοδο του Ματενανταράν. Άλλα παραδείγματα αποτελούν το άγαλμα εις μνήμην του συγγραφέα Χοβχανές Τουμανιάν, καθώς και εκείνο προς τιμήν του συνθέτη Αλεξάντρ Σπενταριάν.
Σ' ακολουθώ

Το Σ' ακολουθώ είναι ένα τραγούδι από τον Έλληνα συνθέτη και στιχουργό Μάνο Λοΐζο. Γραμμένο από τον ίδιο τον Λοΐζο, κυκλοφόρησε το 1980 από την Minos. Δύο χρόνια αργότερα, το 1982 επανεκτελέστηκε από τον Βασίλη Παπακωνσταντίνου που θεωρείται η πιο γνωστή εκδοχή του τραγουδιού.

Έμπνευση για τη δημιουργία του τραγουδιού αποτέλεσε μία κοπέλα που γνώρισε στο Παρίσι κατά τη διάρκεια της δικτατορίας. Πέρναγε αρκετά δύσκολα εκείνη την εποχή, είχε κλειστεί στον εαυτό του και η γυναίκα -με την οποία είχαν πλατωνική σχέση- τον έκανε να αισθάνεται ιδιαίτερα όμορφα και διαφορετικά. Ηχογραφήθηκε με μια λιτή ορχήστρα με επικεφαλής κιθάρες. Στην αρχή του ρεφρέν ήθελε να χρησιμοποιήσει το όνομα της κοπέλας αλλά στο τέλος του άλλαξαν γνώμη. Ο Κώστας Γανωσέλης του είχε προτείνει να το ηχογραφήσει μόνο μ’ ένα πιάνο, ο Λοΐζος δέχθηκε αλλά μετά το άκουσμα αποφάσισε να κρατήσει την πρώτη εκτέλεση. Η ηχογράφηση με το πιάνο κρατήθηκε και χρησιμοποιήθηκε από τον Βασίλη Παπακωνσταντίνου το 1982 στον δίσκο του «Φοβάμαι».
Στεφανία του Βελγίου

Η Στεφανία του Βελγίου ("Stéphanie de Belgique", 21 Μαΐου 1864 - 23 Αυγούστου 1945) ήταν η δεύτερη κόρη του βασιλιά Λεοπόλδου Β΄ του Βελγίου.
Τόμπιας Χανς

Ο Τόμπιας Χανς (Tobias Hans, 1η Φεβρουαρίου 1978-) είναι Γερμανός πολιτικός και πρωθυπουργός του Σάαρλαντ που ανήκει στη Χριστιανοδημοκρατική Ένωση (CDU). Μετά τις κρατιδιακές εκλογές του 2017, στις οποίες οι Χριστιανοδημοκράτες κέρδισαν νίκη, ο Χανς εξελέγη πρωθυπουργός από το τοπικό κοινοβούλιο, καθώς η προκάτοχός του, Άνεγκρετ Κραμπ-Κάρενμπαουερ εξελέγη γενική γραμματέας του κόμματος.

Εξελέγη βουλευτής το 2009 και στις 24 Νοεμβρίου 2015, ο Χανς εξελέγη αρχηγός της κοινοβουλευτικής ομάδας του CDU στο τοπικό κοινοβούλιο. Την 1η Μαρτίου 2018 ο Τόμπιας Χανς εξελέγη πρωθυπουργός του Σάαρλαντ, και είναι σήμερα ο νεότερος σε ηλικία πρωθυπουργός γερμανικού ομοσπονδιακού κρατιδίου.
Καραϊβική Κοινότητα

Η Καραϊβική Κοινότητα (Caribbean Community, γνωστή με το αρκτικόλεξο CARICOM) είναι οργανισμός που αποτελείται από 15 χώρες της Καραϊβικής και εξαρτημένα εδάφη, με κύριο στόχο την προώθηση της οικονομικής ενσωμάτωσης και συνεργασίας μεταξύ των μελών του, την διασφάλιση ότι τα οφέλη από την ενσωμάτωση είναι εξίσου μοιρασμένα και τον συντονισμό της εξωτερικής πολιτικής. Ιδρύθηκε το 1973. Έδρα της Γραμματείας είναι η πρωτεύουσα της Γουιάνας, Τζώρτζταουν. Ο οργανισμός είναι επίσημα παρατηρητής των Ηνωμένων Εθνών.

Κατέστη πολυγλωσσικός οργανισμός, με την ένταξη του Σουρινάμ (γλώσσα τα ολλανδικά) και της Αϊτής (γλώσσα: κρεολική), ενώ τα ισπανικά προτάθηκε να αποτελούν γλώσσα εργασίας. Τον Ιούλιο του 2012 η CARICOM ανακοίνωσε την πρόθεσή της να καταστήσει τα γαλλικά και τα ολλανδικά ως επίσημες γλώσσες. Το 2001 οι αρχηγοί κυβέρνησης υπέγραψαν την αναθεωρημένη συνθήκη του Τσαγκαράμας, ανοίγοντας τον δρόμο για την ιδέα της κοινής αγοράς. Ως μέρος της συμφωνίας, συστάθηκε το Δικαστήριο της Καραϊβικής.
Μέσεβο

Το Μέσεβο (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Κρούσεβατς, η οποία ευρίσκεται εντός του Διαμερίσματος της Ράσινα. Κατά την απογραφή του 2011, αριθμούσε 495 κατοίκους.
Τομ Σέλεκ

Ο Τομ Σέλεκ ("Tom Selleck", 29 Ιανουαρίου 1945) είναι Αμερικανός ηθοποιός και παραγωγός.
Κωνσταντίνος Α΄ της Σκωτίας

Ο Κωνσταντίνος Α΄ της Σκωτίας ή Κωνσταντίνος μακ Κένεθ (Σύγχρονα Γαελικά : "Coiseam mac Choinnich", πέθανε το 877) βασιλιάς των Πίκτων (862 - 877) ήταν μεγαλύτερος γιος του Κένεθ Α΄ της Σκωτίας γενάρχη του Οίκου των Αλπινιδών, διαδέχθηκε τον θείο του Ντόναλντ Α΄ της Σκωτίας στις 13 Απριλίου 862. Ο Κωνσταντίνος Α΄ κυβέρνησε σε περίοδο με έντονες ενοχλήσεις από τους Βίκινγκ που είχαν βάσεις την Ιρλανδία, την Νορθουμβρία και την βόρεια Αγγλία, έπεσε στην διάρκεια μιας εισβολής.
Τρίγωνο του Δράκου

Το Τρίγωνο του Δράκου (αγγλικά: Dragons Triangle) ή αλλιώς γνωστό και ως Θάλασσα του διαβόλου, και επίσης ως "το Τρίγωνο των Βερμούδων του Ειρηνικού Ωκεανού", είναι μια θαλάσσια περιοχή που βρίσκεται 60 ναυτικά μίλια νότια του Τόκιο και μεταξύ της ανατολικής ακτής των Φιλιππινών και της δυτικής ακτής της νήσου Γκουάμ (ΗΠΑ).

Η ονομασία Τρίγωνο του Δράκου προέρχεται από έναν θρύλο των ντοπιών ψαραδών που χρονολογείται από το 1000 π.χ. Σύμφωνα με την κινεζική λαογραφία, ένας τεράστιος δράκος έχτισε μια φορά το παλάτι του κάτω από τα κύματα, παρασύροντας ανυποψίαστα θύματα και όλα τα πλοία στους υδάτινους τάφους τους.

Ο συγγραφέας των βιβλίων "Το τρίγωνο των Βερμούδων (1974)" και "Το τρίγωνο του δράκου (1989)" Τσαρλς Μπερλίτς αναφέρει ότι αυτήν η περιοχή θεωρείται επικίνδυνη ζώνη στους ιαπωνικούς χάρτες. Επίσης ο Μπερλίτς λέει ότι μεταξύ του 1950 και 1952 πέντε πολεμικά πλοία της Ιαπωνίας εξαφανιστήκαν στο τρίγωνο του δράκου, με συνολικό πλήρωμα κάπου στα 700 άτομα.
Η Ιαπωνική κυβέρνηση θα ξεκινήσει ένα ερευνητικό πρόγραμμα με πάνω από 100 επιστήμονες, με στόχο να ανακαλύψει την αιτία για τις εξαφανίσεις των πλοίων, στελνόντας το πλοίο Καγιό Μαρού Νο5, αλλά και το πλοίο αυτό εξαφανίστηκε μαζί με το πλήρωμά του, των 31 ναυτικών, και από τότε είναι επίσημως επικίνδυνη ζώνη.

Το Τρίγωνο του Δράκου είναι μια σεισμογενής ζώνη που είναι ενεργή ακόμη και σήμερα με συχνούς κυκλώνες. Σύμφωνα με τους επιστήμονες οι εξαφανίσεις πλοίων και ανθρώπων οφείλονται στα ηλεκτρομαγνητικά πεδία.
Λίμνη Μπουργκάς

μικρογραφία|δεξιά|Το διυλιστήριο της Neftochim φαίνεται από την άλλη ακτή της λίμνης
Η Λίμνη Μπουργκάς (, "Burgasko ezero") ή Λίμνη Βάγια (езеро Вая, "ezero Vaya"), βρίσκεται κοντά στη Μαύρη Θάλασσα δυτικά της πόλης του Μπουργκάς στη ανατολική Βουλγαρία. Είναι η μεγαλύτερη φυσική λίμνη της Βουλγαρίας, με έκταση 27,60 τ.χλμ., μήκος 9,6 χλμ. και πλάτους 2,5-5 χλμ. Το μέγιστο βάθος της είναι 34 μέτρα.

Τα νερά της λίμνης περιέχουν σχετικά λίγο αλάτι (περίπου 4-11 ‰). Στη λίμνη Μπουργκάς αναπαράγεται μια μεγάλη ποικιλία ειδών, συμπεριλαμβανομένων 23 ψαριών, 60 ασπόνδυλων και 254 ειδών πτηνών (εκ των οποίων 61 είναι απειλούμενα στη Βουλγαρία και 9 στον κόσμο).

Μια σημαντική περιοχή παραγωγής θαλασσινών στο παρελθόν, η λίμνη Μπουργκάς έχασε μεγάλο μέρος της οικονομικής σημασίας της μετά την κατασκευή του πετροχημικού εργοστασίου κοντά στην πόλη, αλλά έχει δει ολοένα και μεγαλύτερο αριθμό ειδών και μείωση της ρύπανσης τα τελευταία χρόνια.
Έριχ Όζερ

Ο Κουρτ Έριχ Όζερ (, Ουντεργκέτενγκρυν, 18 Μαρτίου 1903 – Βερολίνο, 6 Απριλίου 1944), γνωστός με το καλλιτεχνικό ψευδώνυμο e. o. plauen, ήταν Γερμανός σκιτσογράφος και γελοιογράφος, ο οποίος έγινε ιδιαίτερα γνωστός με τις εικονογραφημένες ιστορίες των χαρακτήρων «Πατέρας και γιος» (Vater und Sohn).
Εντ μακ Κένεθ

Ο Εντ μακ Κένεθ (πέθανε το 878) βασιλιάς των Πίκτων (877 - 878) ήταν μικρότερος γιος του Κένεθ Α΄ της Σκωτίας γενάρχη του Οίκου των Αλπινιδών, διάδοχος του μεγαλύτερου αδελφού του Κωνσταντίνου Α΄ της Σκωτίας και ιδρυτής του κλάδου του "Εντ μακ Κένεθ" από την δυναστεία των Αλπινιδών. Τα προσωνυμία του ήταν "Εντ των λευκών λουλουδιών", "Εντ ο φτεροπόδαρος" και "Εντ ο λευκοπόδαρος"
Τα "Χρονικά των βασιλέων της Άλμπα" αναφέρουν : "Ο Εντ κράτησε την εξουσία μόνο έναν χρόνο, δεν υπάρχουν πηγές για το σύντομο διάστημα της βασιλείας του, σκοτώθηκε από τους αστούς του Νρουρίμ", η τοποθεσία "Νρουρίμ" είναι αδιευκρίνιστη. 

Τα "Χρονικά του Ούλστερ" γράφουν για το έτος 878 : "Ο Εντ, βασιλιάς των Πίκτων σκοτώθηκε από τους συγγενείς του". Ο συγγραφέας Τζορτζ Χάλμερς (1742 - 1825) στα έργα του "Καληδονία" (1807) και "Νέος Στατιστικός λογαριασμός" (1834 - 1845) σημειώνει ότι ο ιστορικός λόφος του Κάννινγκχιλλοκ είναι σύμφωνα με την παράδοση ο τόπος ταφής του Εντ και ταυτίζεται με το Νρουρίμ.
Ο Άντριου του Ουίντουν στα "Αυθεντικά Χρονικά της Σκωτίας" αναφέρει ότι ο Εντ βασίλευσε έναν χρόνο και σκοτώθηκε από τον Γκίρικ στο Στράθαλλαν, και άλλοι βασιλείς έχουν την ίδια αναφορά. Είναι αβέβαιο αν η "Προφητεία του Μπερχάν" αναφέρεται στον Εντ, σύμφωνα με τον συγγραφέα Ουίλιαμ Φορμπς Σκίνε (1809 - 1892) οι παρακάτω στίχοι της προφητείας αναφέρονται στον Εντ

"Ένας άλλος βασιλιάς θα πάρει την εξουσία, το κέρδος θα είναι μικρό για την Σκωτία, δεν θα διαιρεθεί, το όνομα του θα είναι ο Έξαλλος.
"Θα βασιλεύσει πολύ λίγο και η Σκωτία δεν θα παραμείνει αλεηλάτητη, αλίμονο για την Σκωτία, την νεολαία της, τα βιβλία της και τα κληροδοτήματα της."
"Θα είναι εννιά χρόνια στο βασίλειο, θα πεθάνει χωρίς καμπάνα, χωρίς κοινωνία, σε ένα θανατηφόρο πέρασμα".

O γιος του Κωνσταντίνος Β΄ της Σκωτίας θα γίνει λίγο αργότερα βασιλιάς (900)
Θεοδόσιος Παυλίδης

Ο Θεοδόσιος Παυλίδης ("Theodosios Pavlidis", γενν. 8 Σεπτεμβρίου 1934) είναι Ελληνοαμερικανός επιστήμονας υπολογιστών, σήμερα Διακεκριμένος Ομότιμος Καθηγητής της επιστήμης υπολογιστών του Πολιτειακού Πανεπιστημίου της Νέας Υόρκης στο Στόνυ Μπρουκ.
Ντόναλντ Α΄ της Σκωτίας

Ο Ντόναλντ Α΄ της Σκωτίας ή Ντόναλντ μακ Άλπιν (812 - 13 Απριλίου 862) βασιλιάς των Πίκτων (858 - 862) ήταν μικρότερος γιος του Άλπιν μακ Εχντάχ, μικρότερος αδελφός και διάδοχος του γενάρχη του Οίκου των Αλπινιδών Κένεθ Α΄ της Σκωτίας.
Τα "Χρονικά των βασιλέων της Άλμπα" αναφέρουν ότι βασίλευσε τέσσερα χρόνια κάτι που συμφωνεί με τα "Χρονικά του Ούλστερ" που καταγράφουν τον θάνατο του αδελφού του τον Φεβρουάριο του 858 και τον δικό του θάνατο τον Απρίλιο του 862. Το Χρονικό σημειώνει :

"Την εποχή του οι Γαλάτες απέκτησαν τα δικαιώματα και τους νόμους του βασιλείου του Εντ γιου του Έοχεντ στο Φορτεβιώ".
Uber

Η Uber είναι μία αμερικανική επιχείρηση παροχής υπηρεσιών με έδρα στο Σαν Φρανσίσκο. Προσφέρει online παροχές υπηρεσιών μεταφοράς προσώπων σε πολλές πόλεις παγκοσμίως. Οι υπηρεσίες "UberX" και "UberBlack" παρέχουν στους επιβάτες ενοικιαζόμενα οχήματα με οδηγό και η "UberPop" τους μεταφέρει με ιδιώτη οδηγό σε ιδιόκτητο αυτοκίνητο. Η "UberTaxi" παρέχει κανονικά ταξί. Η διαμεσολάβηση επιβάτη-οδηγού πραγματοποιείται μέσω μίας εφαρμογής για κινητά ή μίας ιστοσελίδας. Η επιχείρηση χρεώνει προμήθεια έως 20% της τιμής της διαδρομής. Η εφαρμογή συγκαταλέγεται στις εφαρμογές ταξί.

Το όνομα "Uber" είναι αναφορά στη συνήθη (και κάπως δημώδη) λέξη "uber", που σημαίνει "ανώτατος" ή "σούπερ", και έχει τις ρίζες της στη γερμανική λέξη "über", που σημαίνει "πάνω (από)".
FairCoin

To FairCoin (συντομογραφία: FAIR) είναι ένα κρυπτονόμισμα που δημιουργήθηκε το 2014 από έναν ανώνυμο προγραμματιστή, ο οποίος εγκατέλειψε την προσπάθεια μετά από σύντομο χρονικό διάστημα. Ήταν ο Ενρίκ Ντουράν με τη βοήθεια του Τόμας Κένιγκ (Thomas König), ο οποίος επανέκτησε το νόμισμα και το "λάνσαρε" εκ νέου, προκειμένου να προωθήσει μια πιο δίκαιη οικονομία σε παγκόσμια κλίμακα, στο πλαίσιο του συνολικού έργου που ονομάζεται FairCoop.

Πέραν του ότι είναι ένα κρυπτονόμισμα που μπορεί να είναι μια εναλλακτική λύση απέναντι στο συμβατικό νομισματικό σύστημα, το Faircoin αποσκοπεί στο να συμβάλει περαιτέρω στην δημιουργία ενός παγκόσμιου συνεργατικού οικοσυστήματος ικανού να λειτουργήσει ως μια εναλλακτική λύση στον καπιταλισμό, δημιουργώντας οικονομική δικαιοσύνη στις σχέσεις μεταξύ των ανθρώπων, των κοινοτήτων, των συνεταιρισμών και των μη-κερδοσκοπικών οργανισμών.
Κένεθ Α΄ της Σκωτίας

Ο Κένεθ Α΄ της Σκωτίας ή Κένεθ μακ Αλπίν (Σύγχρονα Γαελικά : "Coinneach mac Ailpein" 810 - 13 Φεβρουαρίου 858) βασιλιάς των Πίκτων (843 - 858) γιος του Αλπίν μακ Εχντάχ ήταν σύμφωνα με τον εθνικό μύθο ο πρώτος βασιλιάς της Σκωτίας και ο γενάρχης του Οίκου των Αλπινιδών. Ο Κένεθ μακ Αλπίν έμεινε γνωστός με το προσωνύμιο "ο Κατακτητής". Η δυναστεία του βασίλευσε στην Σκωτία ολόκληρο τον μεσαίωνα και η σημερινή βασίλισσα της Αγγλίας Ελισάβετ Β΄ του Ηνωμένου Βασιλείου ισχυρίζεται ότι είναι απόγονος του μέσω του Μάλκολμ Γ΄ της Σκωτίας, Ροβέρτου Μπρους και Ιακώβου Α΄ της Αγγλίας. Ο μύθος του Κένεθ Α΄ κατακτητή των Πίκτων και ιδρυτή του βασιλείου της Άλμπα δημιουργήθηκε πολλούς αιώνες μετά τον θάνατο του την εποχή του Κένεθ Β΄ της Σκωτίας όταν συντέθηκε το "Χρονικό των βασιλέων της Άλμπα", ο συγγραφέας γράφει :

"Ο Κένεθ γιος του Αλπίν κατακτητής των Πίκτων και ιδρυτής του βασιλείου της Άλμπα βασίλευσε στην Πικτία 16 χρόνια με μεγάλη ευημερία, ο Κένεθ κατέστρεψε την Πικτία η οποία όπως ακούγεται ιδρύθηκε από τους Πίκτες ... δύο χρόνια πριν έρθει στην Πικτία έγινε βασιλιάς της Νταλ Ριάτα."
Μετα-αποικιοκρατία

Η Μετα-αποικιοκρατία είναι ακαδημαϊκό πεδίο που έχει τις ρίζες του στα μέσα του 20ού αιώνα. Σκοπός της είναι η εξερεύνηση της ιστορίας της αποικιοκρατίας και του ιμπεριαλισμού και η δημιουργία εποικοδομητικής δημόσιας συζήτησης για την κληρονομιά αυτών των δύο όρων που στιγμάτισαν το παγκόσμιο τοπίο κατά τους προηγούμενους αιώνες. Συνδέεται ως επιστημονικό ρεύμα με τον μεταδομισμό και περιγράφει μια «διαλεκτική έννοια», που από τη μία πλευρά υπερασπίζει την απο-αποικιοκρατία και την πολιτική ανεξαρτησία των πρώην αποικιών από τις μητροπόλεις και από την άλλη σκοπεύει να δημιουργήσει συνείδηση της συνέχισης με άλλα μέσα των ιμπεριαλιστικών-επεκτατικών δομών σε διάφορους τομείς, όπως η οικονομία και η πολιτική.

Η μετα-αποικιοκρατική θεωρία έχει βρει απήχηση, μεταξύ άλλων, στη γεωγραφία, την επιστήμη της ιστορίας, τη λογοτεχνία, την πολιτική επιστήμη, την κοινωνιολογία, την θρησκειολογία και την θεολογία. Μετα-αποικιοκρατικές προσεγγίσεις εξετάζουν τον πολιτισμό και τη ταυτότητα των πληθυσμών των κρατών που σφυρηλατήθηκαν σε ένα αποικιοκρατικό πλαίσιο. Επιδιώκουν λοιπόν την χειραφέτηση των λαών και την ανασυγκρότηση της ανεξάρτητης πολιτιστικής συνείδησης μέσα από τη διαλεκτική επίδραση.
Μάτι του Λονδίνου

thumb|Το Μάτι του Λονδίνου στο λυκόφως
thumb|Πανοραμική άποψη του αξιοθέατου
Το Μάτι του Λονδίνου (αγγλ.: "London Eye") είναι μια γιγαντιαία ρόδα-τροχός στη νότια όχθη του ποταμού Τάμεση στο Λονδίνο. Η κατασκευή έχει ύψος 135 μέτρα και ο τροχός έχει διάμετρο 120 μέτρα. Όταν άνοιξε για το κοινό το 2000 ήταν ο ψηλότερος τροχός του κόσμου. Το ύψος του ξεπεράστηκε το 2006 από το Αστέρι του Ναντσάνγκ, ύψους 160 μέτρων.

Οι 32 κλειστές και κλιματιζόμενες ωοειδείς καμπίνες του τροχού, σχεδιασμένες και κατασκευασμένες από τη γαλλική εταιρεία Poma, είναι στερεωμένες στην εξωτερική περιφέρεια του τροχού και περιστρέφονται από ηλεκτροκινητήρες. Κάθε μία από τις καμπίνες, που ζυγίζει 10 τόνους και χωρά 25 άτομα, αντιπροσωπεύει τις συνοικίες του Λονδίνου.

Ο τροχός περιστρέφεται κατά 26 εκατοστά ανά δευτερόλεπτο, έτσι ώστε μία πλήρη περιστροφή να διαρκεί περίπου 30 λεπτά. Ο ρυθμός περιστροφής είναι αρκετά αργός, ώστε να επιτρέπει στους επιβάτες να περπατούν εντός των καμπινών, ενώ δεν σταματά η περιστροφή του κατά την επιβίβαση-αποβίβαση των ατόμων που τον επισκέπτονται, με εξαίρεση τις περιπτώσεις όπου επιβιβάζονται-αποβιβάζονται άτομα με ειδικές ανάγκες ή ηλικιωμένοι.
Άστριντ της Σουηδίας

Η Άστριντ της Σουηδίας ("Astrid av Sverige", 17 Νοεμβρίου 1905 - 29 Αυγούστου 1935) ήταν η πρώτη σύζυγος του βασιλιά Λεοπόλδου Γ΄ του Βελγίου.
Οίκος των Αλπινιδών

Ο Οίκος των Αλπινιδών ή Οίκος του Κένεθ μακ Άλπιν ήταν δυναστεία του βασιλείου των Πίκτων, το οποίο σύντομα μετασχηματίστηκε σε "βασίλειο της Άλμπα" με πρώτο βασιλιά και γενάρχη τον Κένεθ Α΄ της Σκωτίας την δεκαετία του 840 και τελευταίο βασιλιά τον Μάλκολμ Β΄ της Σκωτίας (1034). Οι βασιλείς της δυναστείας ήταν όλοι σύμφωνα με την "Βίβλο του Λεκάν" απ'ευθείας απόγονοι του Κένεθ μακ Άλπιν, ενώ δεν αναφέρεται καθόλου στο γενεαλογικό δέντρο ο πατέρας του Άλπιν μακ Εχντάχ.
Οι ρίζες της οικογένειας είναι αβέβαιες, γενεαλογικά δέντρα που εμφανίστηκαν στα τέλη του 10ου αιώνα δείχνουν την καταγωγή του από τον Εντ Φιντ, αλλά υπάρχουν μεγάλες αμφιβολίες. Σύγχρονοι ιστορικοί παρουσιάζουν τη γνώμη, ότι είχε γίνει βασιλιάς της Νταλ Ριάτα πριν ανέβει στον θρόνο των Πίκτων τη δεκαετία του 840, μετά τον θάνατο του Εογκάναν μακ Οένγκουσα. 

Οι πρώτοι βασιλείς της δυναστείας είχαν τον τίτλο του "βασιλιά των Πίκτων". Ο τρίτος βασιλιάς και γιος του Κένεθ Α΄, ο Κωνσταντίνος Α΄ της Σκωτίας εμφανίζεται αμέσως μετά το τέλος του σαν ο τελευταίος από 70 Πίκτες βασιλείς. Οι βασιλείς του Οίκου των Αλπινιδών εξορίστηκαν (878), όταν ο μικρότερος αδελφός τού Κωνσταντίνου Α΄, ο Εντ μακ Κένεθ, ανατράπηκε από τον Γκίρικ, αλλά επέστρεψαν μετά την ανατροπή του Γκίρικ από τον γιο του Κωνσταντίνου Α΄, τον Ντόναλντ Β΄ της Σκωτίας. Ο Ντόναλντ Β΄ και οι απόγονοί του πήραν τον τίτλο του "βασιλιά της Άλμπα".
Τον 10ο αιώνα η διαδοχή στον θρόνο γινόταν εναλλάξ ανάμεσα στους απογόνους του Κωνσταντίνου Α΄ και τον άλλο κλάδο της δυναστείας, τους απογόνους του Εντ μακ Κένεθ. Οι εμφύλιες διαμάχες συνεχίστηκαν μέχρι τις αρχές του 11ου αιώνα, που ο κλάδος του Εντ μακ Κένεθ εξέλιπε και ο κλάδος του Κωνσταντίνου Α΄ βασίλευσε χωρίς διεκδικητές, μέχρι το τέλος χωρίς γιους του τελευταίου βασιλιά Μάλκολμ Β΄. Οι μετέπειτα βασιλείς ήταν απόγονοι της κόρης τού Μάλκολμ Β΄, της Μπεθόκ από την δυναστεία του Ντάνκελντ.
Base64

Το base64 είναι ομάδα ομοειδών κωδικοποιήσεων ψηφιακών δεδομένων σε κείμενο. Η κωδικοποίηση αυτή αντιστοιχεί τα μπάιτ ενός αρχείου σε ένα υποσύνολο του ASCII που αποτελείται μόνο από εκτυπώσιμους χαρακτήρες. Κάθε «ψηφίο» ενός κειμένου, κωδικοποιημένου με Base64, αντιστοιχεί σε 6 δυαδικά ψηφία των δυαδικών δεδομένων και επομένως η κωδικοποίηση ενός μπάιτ απαιτεί τουλάχιστον 2 «ψηφία». Πάντα κωδικοποιούνται τρία συνεχόμενα μπάιτ, δηλαδή τα τρία μπάιτ, που αποτελούνται από 8 μπιτ (σύνολο 24 μπιτ), μετατρέπονται σε 4 συνεχόμενα «ψηφία» του συστήματος Base64.
Κύπελλο Πρωταθλητριών Ποδοσφαίρου Ωκεανίας 2018

Το Κύπελλο Πρωταθλητριών Ποδοσφαίρου Ωκεανίας 2018 είναι η 17η σεζόν της κορυφαίας διασυλλογικής διοργάνωσης της Ωκεανίας. Διοργανώτρια είναι η Ποδοσφαιρική Συνομοσπονδία Ωκεανίας. Ο νικητής της διοργάνωσης θα εκπροσωπήσει την Ποδοσφαιρική Συνομοσπονδία Ωκεανίας στο Παγκόσμιο Κύπελλο Συλλόγων 2018 στα Ηνωμένα Αραβικά Εμιράτα. Η Όκλαντ Σίτι ΦΚ έχει κερδίσει τους 7 τελευταίους τίτλους.
Κρυστάλλινα κρανία

Τα Κρυστάλλινα κρανία (αγγλικά:Crystal Skulls) είναι κατασκευασμένα απο καθαρό κρύσταλλο χαλαζία και επίσημως σήμερα υπάρχουν 13 τετοια κρανία. Δύο από αυτά τα κρυστάλλινα κρανία βρισκόνται σε μουσεία, το ένα στο Βρετανικό Μουσείο (αρ.εγγρ. Id 1898C3.1) στο Λονδίνο, και το άλλο στο Μουσείο του Ανθρώπου στο Παρίσι. Κανένα από τα 13 κρανία δεν έχει το ιδιο μεγέθος με κάποιο άλλο. Το μεγαλύτερο από αυτά τα κρανία ζυγίζει 14 κιλά. Εικάζεται οτι έχουν ανακαλυφθεί σε χώρες της κεντρικής Αμερικής, όπως είναι το Μεξικό, η Γουατεμάλα και το Μπελίζ, και ότι ανήκουν στην μεσοαμερικανική περίοδο και στους πολιτισμούς των Αζτέκων και των Μάγιας. Το πιο γνωστό και διασήμο κρυστάλλινο κρανίο είναι αυτό του Μίτσελ-Χέτζες που πιθανόν ανακαλυφθήκε στο Μπελίζ το 1924.
Γκεμιλέρ

Το νησί Γκεμιλέρ (ελληνικά: "Άγιος Νικόλαος") είναι νησί στο Αιγάιο Πέλαγος, ανοικτά των ακτών της Τουρκίας, κοντά στην πόλη Φετίγιε ("Μάκρη"). Στο νησί βρίσκονται ερείπια αρκετών εκκλησιών που χτίστηκαν μεταξύ του τέταρτου και του έκτου αιώνα μ.Χ., καθώς και μια ποικιλία σχετικών κτισμάτων. Οι αρχαιολόγοι πιστεύουν ότι το νησί ήταν η θέση του αρχικού τάφου του Αγίου Νικολάου.